Diari Oficial de la Generalitat Valenciana


Sumari del DOGV 3433, del 12-02-1999 (1999/1042)

RESOLUCIÓ de 4 de febrer de 1999, de la Direcció General de l'Esport, sobre el vot per correu de les entitats esportives i la necessària constitució de les meses electorals.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1042


Data del document
:   04-02-1999

Organisme emissor
:   Conselleria de Benestar Social

Tipus de document
:   Resolució

Descriptors 

:   * associació
    * vot per correu
    * esport

RESOLUCIÓ de 4 de febrer de 1999, de la Direcció General de l'Esport, sobre el vot per correu de les entitats esportives i la necessària constitució de les meses electorals. [1999/X1042]
  
L'Ordre de 30 de setembre de 1998, de la Conselleria de Benestar Social, regula els processos electorals de les federacions esportives de la Generalitat Valenciana (DOGV núm. 3.366, de 5 de novembre).
  
Formulades consultes per la Junta Electoral de la Federació de Ciclisme de la Comunitat Valenciana sobre la interpretació que cal donar a l'article 20.2 del seu Reglament Electoral, concordant amb l'article 25.2 de l'Ordre de 30 de setembre, relatiu al vot per correu de les entitats esportives, i per la Junta Electoral de la Federació de Judo de la Comunitat Valenciana, sobre la necessitat o no de constituir les meses electorals quan el nombre de candidats coincideix amb el nombre de membres de l'Assemblea, resulta convenient unificar i generalitzar les respostes a aquestes a fi de garantir una actuació uniforme i general en tots els processos electorals federatius.
  
Per això, una vegada analitzades les qüestions que es plantegen i oït el Consell Valencià de Disciplina Esportiva, fent ús de la facultat concedida en la disposició final primera de l'Ordre de 30 de setembre de 1998, de la Conselleria de Benestar Social, el director general de l'Esport, resol:
  
Primer. Vot per correu de les entitats esportives
  
Amb relació al vot per correu de les entitats esportives, una vegada aquestes tinguen designada la persona física que exercirà el dret a vot i que com a tal figure en el cens electoral definitiu, no es requerirà de nou aquesta persona perquè puga votar per correu el certificat previst en l'article 14.2 de l'Ordre de 30 de setembre de 1998, i el model del qual figura com a annex I de l'esmentada Ordre, per haver estat ja presentat aquest, en un moment anterior, davant la Junta Electoral Federativa.
  
Segon. Necessària constitució de les meses electorals
  
En relació amb la necessitat de constituir les meses electorals en aquells circumscripcions i estaments en què s'hagueren presentat igual nombre de candidats que representants cal elegir, es confirma la necessitat que constituesquen les meses i que es duguen a cap les votacions, a fi que tots els federats puguen exercir el dret de sufragi en l'elecció dels òrgans de representació i govern de la seua federació.
  
Contra aquesta resolució, que no exhaureix la via administrativa, es podrà interposar un recurs ordinari davant la consellera de Benestar Social en el termini d'un mes, sense perjudici que els interessats puguen interposar qualsevol altre que estimen oportú.
  
València, 4 de febrer de 1999.- El director general de l'Esport: José Emilio Cervera Llavador.